En-Nazi'at
Sura En-Nazi'at (arapski: سورة النازعات; bosanski: Oni koji čupaju) je 79. sura Kur'ana. Sadrži 46 ajeta i spada u mekanske sure, sure objavljene u Meki. Prema redoslijedu, sura se nalazi u drugom dijelu Kur'ana i srednje je dužine. Naziv sure upućuje na meleke koji duše čupaju grubo i vade blago, sve u zavisnosti od ovozemaljskih zasluga pojedinca. Tefsiri Kur'ana smatraju da sura spada u ranomekanske sure. Većina ih je stava da je sura objavljena u periodu od oko 8 godina prije Hidžre, dok autor Muhammad Khaṭīb navodi da se to desilo 5 godina prije preseljenja Poslanika Muhammeda i muslimana iz Mekke u Medinu.